Folketing
2012-03-28

I anledning af det aktuelle spørgsmål vil jeg gerne slutte med at sige, at jeg generelt ikke ser nogen grund til at kritisere de initiativer, som kan bidrage til, at kriminelle reintegreres i vores samfund. Det mener jeg er i vores alles interesse. Når man kommer ind som drabsmand, skal man ikke komme ud som drabsmand, men man skal ind i job, man skal ind i uddannelse, således at man bliver en ny del af det danske samfund. Det handler helt grundlæggende om, at folk – ud over at de skal have en hård og kontant straf – også skal ud igen på et tidspunkt, og når de skal det, skal de være kvalificeret til en bedre tilværelse, og det vil sige en tilværelse uden for kriminalitet, og dermed er vi med til at sikre færre ofre for ny kriminalitet.